钦定古今图书集成/明伦汇编/氏族典/第247卷 > 张子良
## 钦定古今图书集成/明伦汇编/氏族典/第247卷 > 张子良

按《元史张子良传》：“子良字汉臣，涿州范阳人。金授荣
禄大夫，总管陕西东路兵马，治宿州。岁戊戌，率泗州
西城二十五县军民十万八千馀口，因元帅阿术来
归，太宗命为东路都总帅，授银青荣禄大夫，升京东
路行尚书省，进金紫光禄大夫。癸丑，宪宗命为归德府总管，管领元附军民。中统二年夏四月，世祖命为”
归德泗州总管，仍管领泗州军民总管。七年，罢元管
户，隶诸郡县。改授昭勇大将军、大名路总管，兼府尹。
八年卒。追封清河郡侯，谥“翼敏。”子二人：长懋，次亨。亨
佩金虎符，为管军千户。子与立袭，卒，子鉴袭。